20 ກວ່າຄົນ ເສຍຊີວິດ ໃນເຫດລະເບີດແຕກ ຢູ່ອີຣັກ 
ລະ​ເບີດທີ່​ຫ້າງ​ໃສ່​ລົດ​ບັນທຸກ​ຄັນ​ນຶ່ງ ​ໄດ້​ແຕກ​ຂຶ້ນ ​ໃນ​ຕະຫຼາດຢູ່ພາກ​​ໃຕ້​ອີ​ຣັກ ​ຍັງເຮັດໃຫ້ອີກ 50 ຄົນບາດເຈັບ
ລະເບີດທີ່ຫ້າງໃສ່ລົດບັນທຸກຄັນນຶ່ງ ໄດ້ແຕກຂຶ້ນຢູ່ໃນຕະຫຼາດທີ່ແອອັດໄປດ້ວຍ ຜູ້ຄົນ ໃນພາກໃຕ້ຂອງປະເທດອີຣັກ ເຮັດໃຫ້ມີຜູ້ເສຍຊີວິດຢ່າງນ້ອຍ 25 ຄົນ ແລະໄດ້ຮັບບາດ ເຈັບຢ່າງໜ້ອຍ 50 ຄົນ ການໂຈມຕີໃນວັນອັງຄານມື້ນີ້ ເກີດຂື້ນທີ່ເມືອງ Diwaniya ປະມານ 150 ກິໂລແມດ ຫ່າງ ຈາກກຸງ Bagdad ໄປທາງທິດໃຕ້ ບໍ່ດົນຫລັງຈາກເຫດລະເບີດ ບັນດາເຈົ້າໜ້າທີ່ໄດ້ປະ ກາດຫ້າມບໍ່ໃຫ້ຜູ້ຄົນອອກນອກເຮືອນເປັນບາງສ່ວນຢູ່ໃນ ເມືອງດັ່ງກ່າວ ໃນຕອນເຊົ້າຂອງວັນອັງຄານມື້ນີ້ ຢ່າງໜ້ອຍ 4 ຄົນໄດ້ເສຍຊີວິດເວລາລະເບີດລົດ 2 ຄັນ ທີ່ແນໃສ່ພວກສະແຫວງບຸນຊາວຊີໄອທ໌ ໄດ້ແຕກຂື້ນໃກ້ໆເມືອງ Karbala ໃນພາກກາງ ຂອງອີຣັກ ການໂຈມຕີທີ່ວ່ານີ້ ມີຂຶ້ນບໍ່ເທົ່າໃດມື້ກ່ອນ ພິທີຢູ່ເມືອງ Karbala ທີ່ເປັນຂີດ ໝາຍວັນເກີດຂອງອີໝໍາຜູ້ສໍາຄັນຂອງຊາວຊິໄອທ໌ ຄວາມຮຸນແຮງໃນອີຣັກ ໄດ້ເພີ້ມທະວີຂື້ນ ໃນສອງສາມອາທິດທີ່ຜ່ານມານີ້ ໂດຍ ທີ່ການ ໂຈມຕີໃນເດືອນມິຖຸນາ ໄດ້ເຮັດໃຫ້ມີຜູ້ເສຍຊີວິດຢ່າງໜ້ອຍ 237 ຄົນ